*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2015.gada …

**§**

**Par informatīvo ziņojumu par Latvijas sadarbību ar Ķīnu transporta un loģistikas jomā 16+1 valstu sadarbības formāta un Jaunā Zīda ceļa iniciatīvas ietvaros**

1. Pieņemt zināšanai satiksmes ministra iesniegto informatīvo ziņojumu un atbalstīt Satiksmes ministrijas sagatavoto konceptu par transporta un loģistikas jomas koordinēšanu Ķīnas un Centrālās un Austrumeiropas valstu sadarbības formātā 16+1;
2. Atbalstīt Latvijas aktīvu līdzdalību Ķīnas Tautas Republikas izstrādātajā Jaunā Zīda ceļa iniciatīvā – *One Belt, One Road* un Satiksmes ministrijai uzņemties koordinējošo lomu transporta jomā Ķīnas un Centrālās un Austrumeiropas valstu sadarbības formātā 16+1;
3. Atbalstīt Ķīnas un Centrālās un Austrumeiropas valstu sadarbības formātā 16+1 par transporta nozari atbildīgo ministru sanāksmes rīkošanu Rīgā, 2016.gada pirmajā pusgadā. Satiksmes ministrijai un Ārlietu ministrijai līdz 2015.gada 1.decembrim informēt Ķīnas Tautas Republiku par sanāksmes rīkošanu Latvijā 2016.gada pirmajā pusgadā, lobēt sanāksmes atbalstu 16+1 valstu vidū, iestrādāt paziņojumu par sanāksmes rīkošanu Rīgā 2016.gada pirmajā pusgadā 16+1 Premjerministru samita noslēguma dokumentā;
4. Ārlietu ministrijai līdz 2015.gada 1.novembrim izstrādāt lobija pasākumu plānu Latvijas pozicionēšanai kā koordinējošai valstij transporta un loģistikas jomā 16+1 formāta ietvaros un vispārējai Latvijas pozīcijai Jaunā Zīda ceļa iniciatīvas – *One Belt, One Road* ietvaros, koordinēt plāna īstenošanu sadarbībā ar Ķīnas Tautas Republiku un pārējām 16+1 formāta valstīm;
5. Satiksmes ministrijai, Ekonomikas ministrijai, Vides aizsardzības un reģionālās attīstības ministrijai, Zemkopības ministrijai līdz 2015.gada 15.novembrim apkopot nozīmīgus investīciju projektus, ko piedāvāt Ķīnas pusei un izvērtēt iespējas veidot starpnozaru integrētus projektus, kuros integrētu transporta un loģistikas pakalpojumus ar industriāliem projektiem, lai radītu arvien lielāku pievienoto vērtību tautsaimniecībai. Minētos projektus iesniegt Lielo stratēģiski nozīmīgo investīciju projektu koordinācijas padomē, kas pēc projektu izskatīšanas lemtu par to turpmāko virzību un noteiktu atbildīgo Latvijas institūciju tālākai projekta virzībai;
6. Satiksmes ministrijai izmantot visas iespējas piedalīties Jaunā Zīda ceļa iniciatīvas – *One Belt, One Road* ietvaros rīkotos pasākumos un piedāvāt Latvijas transporta un loģistikas nozaru piedāvājumus, kā arī piedāvāt iekļaut Latvijas transporta infrastruktūru Ķīnas puses izstrādātajās *One Belt, One Road* koridoru kartēs, akcentējot Latvijas iespējas kravu distribūcijā, kā arī piedāvājot Latvijas investīciju projektus.

Ministru prezidente L. Straujuma

Valsts kancelejas direktors M.Krieviņš

Iesniedzējs:

satiksmes ministrs A. Matīss

Vīza:

Valsts sekretārs K.Ozoliņš

08.10.2015. 10:00

356

S.Lukins

67028234 sergejs.lukins@sam.gov.lv